Fransiyada vertolyot qulashi oqibatida 2 kishi halok bo‘ldi

Fransiyaning Sharqiy Pireneya departamentida vertolyot halokatga uchradi. Bu haqda “Korrespondent” xabar bermoqda.

Hodisa 13-mart, seshanba kuni kechki payt Perpinyan shahrida sodir bo‘ldi.
Havo kemasi qulashi oqibatida vertolyotning 70 yoshli uchuvchisi va 30 yoshli yo‘lovchi halok bo‘ldi.
Hozirda hodisa yuzasidan tekshiruv olib borilmoqda.